**Prilog 1.**

**OBRAZAC PRETHODNA PROCJENA**

MINISTARSTVO GOSPODARSTVA

KLASA: 011-01/16-01/53

URBROJ: 526-12-04/2-16-01

Zagreb, 16. ožujka 2016.

**PRETHODNA PROCJENA**

**ZA**

ZAKON O IZMJENAMA I DOPUNAMA ZAKONA O INSPEKCIJAMA U GOSPODARSTVU

16. ožujka 2016.

Ovaj Obrazac primjenjuje u postupku prethodne procjene radi utvrđivanja potrebe za provedbom postupka procjene učinaka propisa. Potreba za provedbom procjene učinaka propisa, osim u slučaju utvrđivanja financijskog praga iz članka 3. ove Uredbe, postoji obvezno i kada je na dva od 8. do 12. pitanja iz ovoga Obrasca odgovoreno sa „DA“ odnosno potvrdno.

|  |  |  |  |  |
| --- | --- | --- | --- | --- |
| Red.br. | | Ukratko, jasno i sažeto odgovorite na pitanja: | | |
| 1. | | Opišite ukratko problem koji se namjerava riješiti normativnim rješenjem (izrađene teze propisa): | | |
| Ovim Nacrtom prijedloga Zakona o izmjenama i dopunama Zakona o inspekcijama u gospodarstvu uredit će se odredbe Zakona o inspekcijama u gospodarstvu („Narodne novine“ br. 14/14.) za čijim se poboljšanjem uočila potreba tijekom provedbe važećeg Zakona, te se na drugačiji način uređuje postupanje inspektora u vezi s prekršajnim postupkom sukladno odredbama važećeg Prekršajnog zakona.  Nadalje, u opće odredbe o djelokrugu u području zaštite potrošača, uključena su pojedina područja nadzora koja nisu izričito normirana u važećem Zakonu, a odnose se na eko-dizajn proizvoda povezanih s energijom i građevne proizvode, budući da odredbe posebnih propisa upućuju na nadležnost tržišne inspekcije u navedenim područjima.  U odredbama važećeg Zakona o inspekcijama u gospodarstvu, kojima su propisani stručni uvjeti za obavljanje poslova tržišnog inspektora, između navedenih struka nije ujedno predviđen stručni studij veterine i agronomije, a prestankom rada Državnog inspektorata veći broj službenika upravo istih struka preuzelo je Ministarstvo gospodarstva. Temeljem članka 53. važećeg Zakona, nastavili su s obavljanjem preuzetih poslova, no Nacrtom prijedloga predlaže se spomenute struke uz ostale uvrstiti u stručne uvjete za radno mjesto tržišnog inspektora i radno mjesto inspektora gospodarenja otrovnim kemikalijama.  Također, radi efikasnijeg provođenja nadzora u području kontrole sigurnosti i sukladnosti tehničkih proizvoda, na drugačiji način uređuje se uzorkovanje proizvoda. Poteškoće se pojavljuju pri uzorkovanju tehničkih proizvoda, jer praksa je pokazala da uzimanjem dva uzorka proizvoda prilikom provođenja inspekcijskog nadzora te korištenjem instituta superanalize, dodatno se produžuje cjelokupni inspekcijski postupak naročito kod tehnički složenijih proizvoda, te isto nije nužno prema zakonodavstvu EU u području tehničkih proizvoda odnosno prema Uredbi (EZ) br. 765/08 Europskog parlamenta i Vijeća od 9. srpnja 2008. o utvrđivanju zahtjeva za akreditaciju i za nadzor tržišta u odnosu na proizvode stavljene na tržište.  Nadalje, predlaže se brisanje prekršajnih odredbi kojima se sankcionira ne postupanje po izvršnom rješenju inspektora, budući da su postupak izvršenja rješenja i mehanizmi prisile za izvršenje istog uređeni Zakon o općem upravnom postupku pa postojeće uređenje predstavlja svojevrsno dvostuko penaliziranje subjekta nadzora za. Predlaže se i usklađivanje sa Kaznenim zakonom vezano uz prekršajnu odredbu o skidanju i povredi službenog pečata i znaka, a u duhu provedbe načela ne bis in idem. | | |
| 2. | | Opišite ukratko cilj koji se želi postići normativnim rješenjem (izrađene teze propisa): | | |
| Ovim Nacrtom prijedloga zakona postići će se veća učinkovitost u radu inspektora u gospodarstvu, kroz bolje uređenje pojedinih postupovnih pitanja koja se primjenjuju u radu inspektora, kao i usklađivanje općih odredbi o nadležnosti s postojećim posebnim propisima u nadležnosti inspektora, s ciljem jasnog određenja nadležnosti tržišne inspekcije.  Uvođenjem načela oportuniteta u radu inspektora postiže se dodatno rasterećenje prekršajnih sudova, uređuju se slučajevi kada inspektor kao ovlašteni tužitelj neće podnijeti optužni prijedlog odnosno izdati prekršajni nalog ukoliko nadzirana osoba otkloni nepravilnosti i nedostatke utvrđene u inspekcijskom nadzoru, pod uvjetima propisanim ovim Nacrtom prijedloga zakona. Od primjene istog, izuzeto je ponovno počinjenje prekršaja u roku od godinu dana, kao i teži prekršaji propisani materijalnim propisima koje nadziru inspektori u gospodarstvu, s ciljem postizanja društene discipline odnosno pojedinačne i opće svrhe prekršajnopravnih sankcija.  Kroz praćenje sudske prakse iz djelokruga tržišne inspekcije, dani su određeni odgovori na primjenu navedenog novog instituta iz Prekršajnog zakona od strane prekršajnih sudova. Ocjenjujući primjenu novih instituta kroz sudsku praksu, uređujući kroz Nacrt prijedloga zakona slučajeve kada inspektor kao ovlašteni tužitelj neće podnijeti optužni prijedlog odnosno izdati prekršajni nalog, izbjegava se diskreciona ocjena inspektora da samostalno odlučuje o primjeni novih instituta te se na taj način uspostavljaju i određeni kontrolni mehanizmi u primjeni istih od strane inspektora i postiže određeno rasterećenje prekršajnih sudova.  Radi ekonomičnosti i efikasnosti obavljanja inspekcijskog postupka kada se uzimaju uzorci tehničkih proizvoda koji su stavljeni na tržište ili na raspolaganje na tržištu, a za koje je potrebno utvrditi ispunjavaju li propisane zahtjeve, predlaže se uzimanje jednog uzorka proizvoda i njegovo ispitivanje u stručnoj instituciji.  Uzimanje jednog uzoraka praksa je i drugih zemalja članica Europske unije i izvan EU (Slovenija, Ujedinjeno Kraljevstvo, Estonija, Island).  Završno, prekršajne odredbe o neizvršenju rješenja i o skidanju i povredi službenog pečata i znaka brišu se radi usklađenja s Zakonom o općem upravnom postupku i Kaznenim zakonom. | | |
| 3. | | Navedite adresate na koje se problem trenutno odnosi i adresate na koje bi se mogao odnositi u budućnosti*.*  *(primjerice: gospodarski subjekti, organizacije civilnog društva, potrošači, dobrotvorne organizacije, umirovljenici, mladi, socijalno osjetljive skupine i sl.)* | | |
| Potrošači, gospodarski subjekti, ovlaštene institucije za ispitivanje proizvoda | | |
| 4. | | Objasnite ukratko normativno rješenje (izrađene teze propisa) i utvrdite jedno ne-normativno rješenje kojim bi se također mogao postići cilj.  *(primjeri ne-normativnog rješenja: edukacija i informiranje, sporazumi udruženja, industrija, kodeksi udruga i drugih interesnih udruženja, dobrovoljni dogovor predstavnika tržišta, standardi, trgovačke uzance i sl.)* | | |
| Normativno rješenje (izrađene teze propisa):  Potrebno je izraditi Zakon o izmjenama i dopunama Zakona o inspekcijama u gospodarstvu.  Nenormativno rješenje:   * Cilj nije moguće postići nenormativnim rješenjem. | | |
| 5. | | Odredite vremenski okvir za rješavanje problema i postizanje navedenog cilja te ukratko objasnite moguće prepreke, rizike u rješavanju problema.  *(primjerice: potrebna financijska sredstva, raspoloživi resursi, koordinacija tijela u provedbi, različiti pristup rješavanju problema od strane adresata propisa, dionika, manjak podrške dionika, neusklađenost zakonodavstva, dodatni administrativni postupci, informatička podrška i sl.)* | | |
| Vremenski okvir za dostizanje cilja je III. kvartal 2016.  Kao eventualni rizik za nerješavanje problema i ne postizanje ciljeva je nevođenje ažurne baze podataka o obavljenim inspekcijskim nadzorima, problemi informatičke podrške ukoliko se ne osigura nadogradnja postojeće aplikacije e-očevidnika u dijelu predloženih izmjena u postupanju inspektora vezano za prekršajni postupak. | | |
|  | | | | |
|  | Na sljedeća pitanja potrebno je odgovoriti sa „DA“ odnosno „NE“, uz obvezni sažeti pisani osvrt. | | DA | NE |
| 6. | Da li normativno rješenje (izrađene teze propisa) zahtijeva izmjenu važećeg zakonodavstva?  *Ako "DA", navedite važeće zakonodavstvo, izravno povezano s ciljem koje će se morati mijenjati, uključujući podzakonske akte.*  *Ukoliko postoji obveza usklađivanja hrvatskog zakonodavstva s zakonodavstvom EU u tom području ili ukoliko postoji obveza provedbe međunarodnog ugovora za RH navedite propise koji se moraju usvojiti*. | | x | ☐ |
| Normativno rješenje zahtjeva izmjene i dopune Zakona o inspekcijama u gospodarstvu („Narodne novine“ br. 14/14.) | |  | |
| 7. | Hoće li navedeno normativno rješenje imati značajan financijski učinak u barem jednom sektoru/području i u kojem? Da li utječe na tržišno natjecanje? Ukratko navedite kakvi se učinci očekuju.  *(primjerice: veći financijski teret za gospodarske subjekte zbog troška prilagodbe zakonodavstvu i standardima; viši operativni troškovi; teži način kreditiranja i sl.)* | | ☐ | x |
| Ukoliko gospodarski subjekti poštivaju propise i otklone nepravilnosti i nedostatke utvrđene u inspekcijskom nadzoru pod uvijetima uređenim Zakonom, rasteretiti će se od troškova za novčane kazne radi nepoštivanja propisa i poslovati će u skladu s propisima, pa će na taj način biti i konkurentniji na tržištu.  Kako se izmjenama Zakona predviđa uzimanje samo jednog uzorka radi provjeravanja sukladnosti istog sa propisanim tehničkim zahtjevima, postoji mogućnost da će doći do tržišnog natjecanja između ovlaštenih stručnih institucija koje ispituju dostavljene uzorke. | |  | |
| 8. | Hoće li navedeno normativno rješenje imati učinak na državni proračun odnosno proračune jedinica lokalne i područne (regionalne) samouprave? Ukratko navedite kakvi se učinci očekuju.  *(primjerice: potreba za dodatnim sredstvima u proračunu za provedbu; sredstva za edukaciju službenika za nove ovlasti; sredstva za nabavku opreme; osiguranje transfera; osiguranje poticaja; sredstava za nove administrativne postupke i sl.)* | | x |  |
| Za provedbu ovoga Zakona nije potrebno osigurati dodatna sredstva u državnom proračunu Republike Hrvatske. Međutim, provedba Zakona može imati učinak na smanjenje prihoda u državnom proračunu od naplaćenih novčanih kazni, zbog neprocesuiranja gospodarskih subjektata ukoliko otklone nepravilnosti i nedostatke utvrđene u inspekcijskom nadzoru pod uvjetima propisanim Zakonom. | |  | |
| 9. | Hoće li navedeno normativno rješenje imati značajan učinak na socijalno osjetljive skupine, socijalni status građana, interesne skupine u društvu odnosno društvo u cjelini? Ukratko navedite kakvi se učinci očekuju.  *(primjerice: status socijalnih prava građana; promjene naknada, transfera; status građana u odnosu na kupovnu moć; socijalna uključenost građana; zaštita posebnih skupina ljudi, ravnopravnost spolova i sl.)* | | ☐ | x |
| Navedeno normativno rješenje neće imati značajan učinak na socijalno osjetljive skupine, socijalni status građana i ostale skupine u društvu jer se izmjenama i dopunama Zakona nastoji poboljšati rad inspektora Ministarstva gospodarstva odnosno povećati efikasnost i učinkovitost obavljanja inspekcijskih nadzora. Ujedno, normativno rješenje neće imati negativan učinak na prava ili pravne interese potrošača, kada se kroz inspekcijski nadzor štite njihova zakonska prava. | |  | |
| 10. | Hoće li navedeno normativno rješenje imati značajan učinak na okoliš, održivi razvitak i s tim u svezi na zdravlje ljudi? Ukratko navedite kakvi se učinci očekuju.  *(primjerice: utjecaj na ispuštanje stakleničkih plinova, utjecaj na šume, na gospodarenje otpadom, na biljni i životinjski svijet, na zaštitu voda, na zaštitu tla, na zaštitu kulturne baštine i sl.)* | | ☐ | x |
| Navedeno normativno rješenje neće imati značajan učinak na okoliš, održivi razvitak i s tim u vezi na zdravlje ljudi, obzirom da se predmet uređenja ovoga Nacrta prijedloga zakona ne odnosi na navedenu problematiku. | |  | |
| 11. | Hoće li navedeno normativno rješenje trebati provedbu administrativnih i upravnih postupaka vezano za adresate i s kojim ciljem? Hoće li navedena rješenja dodatno povećati administrativne prepreke za poslovanje? Ukratko navedite kakvi se učinci očekuju.  (*primjerice: dodjela ovlaštenja; utvrđivanje prava i/ili obveza posebnim upravnim aktom; provedba upravnog/inspekcijskog nadzora; ishođenje dozvola, rješenja, suglasnosti; povećanje ili uvođenje nove administrativne tarife; izmjene administrativnog postupka i sl.)* | | ☐ | x |
| Normativno rješenje neće zahtjevati provedbu novih administativnih i upravnih postupaka vezano za adresate, te neće predstavljati nove administrativne prepreke za poslovanje. Posebice, ako se kroz primjenu novog postupanja vezano za prekršajni postupak, postigne učinkovitija provedba propisa i poštivanje propisa od strane gospodarskih subjekata, smanjiti će se broj predmeta na prekršajnim sudovima, pa time i olakšati poslovanje subjekata. | |  | |
| 12. | Hoće li za postizanje cilja biti nužan povezani rad više tijela državne uprave odnosno tijela lokalne i područne (regionalne) samouprave? Ukratko navedite tijela od kojih se očekuje povezani rad. | | ☐ | x |
| Ovim Nacrtom prijedloga zakona predlažu se izmjene vezane za nadležnost i provođenje inspekcijskih nadzora od strane inspektora Ministarstva gospodarstva, Uprave za inspekcijske poslove u gospodarstvu, koji obavljaju poslove iz djelokruga inspekcija u gospodarstvu u područnim jedinicama i ispostavama područnih jedinica. | |  | |
| 13. | Da li je isti problem postojao i na koji način je riješen u zakonodavstvu zemalja Europske unije odnosno trećih zemalja?  *(primjerice: poticanje malog gospodarstva; različito rješavanje ambalažnog otpada; fleksibilnost radnog zakonodavstva; rad na nepuno radno vrijeme; pojednostavljenje administrativnog postupka; rješavanje transporta rizičnih tvari; smanjenje oboljelih od malignih bolesti; maloljetnička delikvencija i dr.)* | |  | x |
| U pogledu uzimanja jednog uzorka za uzorkovanje, dobra praksa zemalja članica EU pokazala je da je za ispitivanje sukladnosti proizvoda sa propisanim zahtjevima dovoljno uzeti jedan uzorak, a da gospodarski subjekti ako se ne slažu sa rezultatima ispitivanja mogu uzorak ponovno dati na ispitivanje. | |  | |

**UPUTA:**

* Uz ovaj Obrazac obvezno se prilažu teze o sadržaju propisa.